इस दारोगा का नाम है दुर्गेश नागर। यह डौला पुलिस चौकी का प्रभारी था। मामला दो दिन पहले का है। डौला गांव से ही दो युवकों के खिलाफ लड़की से छेड़छाड़ की शिकायत आई थी। उनका छेड़छाड़ के बजाय शांति भंग की धारा 151 में चालान कर दिया। इसके बाद गांव से एक अन्य युवक को चौकी बुला लिया। वह इनमें से एक का दोस्त है। उसे धमकी दी कि या तो एक हजार रुपये दे, वरना उसे जेल भेज देगा। उसने उस समय तो पैसे दे दिए लेकिन चौकी से छूटते ही एसपी के पास पहुंचा। एसपी लव कुमार ने इसकी जांच सीओ रमाला से कराई। एसपी ने बताया कि जांच में आरोप सही मिले। जिस होमगार्ड के माध्यम से दारोगा ने पैसे लिए थे, उसने भी सच बोल दिया। इस पर दारोगा दुर्गेश नागर को सस्पेंड कर विभागीय जांच के भी आदेश दिए गए है। गौरतलब है कि पांच दिन पहले ही छपरौली थाना के एक दारोगा को पब्लिक से बदसलूकी के आरोप में सस्पेंड किया गया था। उसके बारे में भी यह जानकारी आई थी कि उसने एक व्यापारी से पैसे की मांग की।